PATVIRTINTA

Anykščių Jono Biliūno gimnazijos

direktoriaus 2018 m. balandžio 17 d.

įsakymu Nr. V- 28

(2023-08-31 įsak. Nr. V-17 redakcija)

**MOKYMO SUTARTIS**

202... m. ……….......... mėn. ….. d. Nr.

Anykščių Jono Biliūno gimnazija (toliau – Gimnazija), kodas 190046685, Liudiškių g. 49, LT-29126 Anykščiai, atstovaujama gimnazijos direktorės Reginos Drūsienės (tel. 8381 58202), viena šalis, ir prašymą pateikęs mokinys(-ė) kita šalis,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio vardas ir pavardė, adresas, e-pastas, telefono numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sudaro šią sutartį:

1. **SUTARTIES OBJEKTAS**

Mokymas ir mokymasis pagal **Vidurinio ugdymo programą (kodas 301001001)** kasdienio grupinio mokymosi forma

1. **SUTARTIES ŠALIŲ ĮSIPAREIGOJIMAI**
2. **Gimnazija įsipareigoja:** 
   1. Sudaryti sąlygas Mokiniui mokytis pagal Vidurinio ugdymo programą.
   2. Užtikrinti saugią aplinką, palankią Mokinio asmenybės augimui, brandai ir ugdymuisi.
   3. Ugdyti dorovės, pilietines, tautines bei patriotines nuostatas, psichologinį Mokinių atsparumą galimam neigiamam socialinių rizikų poveikiui.
   4. Vertinti mokymosi pasiekimus ir pažangą pagal Gimnazijoje priimtą tvarką, teikti informaciją tėvams (globėjams, rūpintojams) apie vaiko (globotinio) mokymosi ir pažangos rezultatus (Anykščių Jono Biliūno gimnazijos 2023-2024 m. m. Pagrindinio ugdymo (II dalis) ir Vidurinio ugdymo programų ugdymo plano 3 priedas), pamokų lankomumą ir elgesį.
   5. Teikti psichologinę, socialinę, pedagoginę, specialiąją pedagoginę, pirminę medicinos pagalbą, užtikrinant pagalbos kokybę, korektišką informacijos panaudojimą.
   6. Skatinti bendruomeniškumą, Mokinių saviraišką, dalyvavimą prasmingose (savanorystės, pilietiškumo, socialinėje ir bendruomeninėje) veiklose.
   7. Sudaryti sąlygas Mokiniams naudotis bendrabučiu, valgykla, biblioteka, skaitykla, internetu, sporto sale, aikštynu bei lankyti neformaliojo švietimo užsiėmimus savo poreikiams tenkinti ar saviraiškai ugdyti.
   8. Aprūpinti reikiamais vadovėliais.
   9. Atsižvelgti į tėvų pasiūlymus dėl ugdymo proceso organizavimo, vaikų kėlimo į aukštesnes klases ar palikimo kartoti ugdymo programos bei pašalinimo iš Gimnazijos.
   10. Sudaryti sąlygas mokiniams naudotis Švietimo įstatymo ir Bendrųjų ugdymo planų suteiktomis teisėmis.
   11. Vykdyti tėvų konsultavimą ir informavimą patyčių, smurto, psichoaktyviųjų medžiagų vartojimo prevencijos klausimais.
   12. Sudaryti III-IV gimnazijos klasių mokiniams galimybes keisti individualų ugdymo(si) planą laikantis patvirtintos tvarkos (Anykščių Jono Biliūno gimnazijos 2023-2024 m.m. Pagrindinio ugdymo (II dalis) ir Vidurinio ugdymo programų ugdymo plano 5 priedas).
   13. Taikyti šias Mokinių skatinimo priemones: kuratoriaus, mokytojo, Gimnazijos vadovybės padėką, pagyrimą, Gimnazijos padėką tėvams, išvykas, ekskursijas, knygų dovanų kuponas.

1.14. Taikyti šias Mokinių prevencines priemones: pastabą žodžiu ir e. dienyne, pokalbį su specialistu (psichologu, soc. pedagogu), pokalbį Direkcinėje taryboje, Vaiko gerovės komisijoje; drausmines priemones: įspėjimą, papeikimą, griežtą papeikimą, svarstymą Mokytojų tarybos posėdyje, Gimnazijos taryboje, dalyvaujant Mokinio tėvams, šalinimą iš Gimnazijos ypatingais atvejais (sunkus nusikaltimas, piktybinis mokinio elgesio taisyklių laužymas), gavus rajono savivaldybės administracijos Švietimo skyriaus patvirtinimą.

**2.Tėvai (globėjai, rūpintojai) įsipareigoja:**

* 1. Rūpintis, kad vaikas mokytųsi, reguliariai lankytų Gimnaziją, nevėluotų į pamokas. Skubiai informuoti apie praleistų pamokų priežastis.
  2. Nuolat domėtis vaiko ugdymo rezultatais, lankytis tėvų susirinkimuose, bendradarbiauti su Gimnazijos direktoriumi, mokytojais, kitais specialistais, teikiančiais psichologinę, socialinę pedagoginę pagalbą, kontroliuojant ir taisant vaiko elgesį, gerinant jo mokymąsi.
  3. Sudaryti vaikui sveikas ir saugias gyvenimo sąlygas, gerbti vaiko asmenybę, apsaugoti nuo smurto, prievartos ir išnaudojimo.
  4. Ugdyti vaiko vertybines nuostatas, kontroliuoti ir, jei reikia, koreguoti vaiko elgesį, užtikrinant prevenciją patyčių, smurto ir psichoaktyviųjų medžiagų vartojimo klausimais.
  5. Užtikrinti, kad vaikas laiku, kasmet iki rugsėjo 15 d., pasitikrintų sveikatą.
  6. Leisti visuomenės sveikatos priežiūros specialistui patikrinti asmens higieną.
  7. Leisti Vaiko gerovės komisijos nariams, siekiant užtikrinti mokinių saugumą gimnazijoje, patikrinti mokinio asmeninius daiktus, įtarus jį turint neleistinų daiktų, juos paimti ir informuoti tėvus ( žr. 3.8. punktą).
  8. Iškilus pedagoginėms psichologinėms problemoms, leisti savo sūnui/dukrai individualiai konsultuotis su Gimnazijos/Anykščių ŠPT psichologu.
  9. Leisti skelbti mokinio nuotraukas ar filmuotą medžiagą viešinant Gimnazijos veiklą.
  10. Aprūpinti vaiką individualiomis mokymo priemonėmis, sportine apranga. Vykstant ugdymo procesui nuotoliniu būdu aprūpinti privalomais resursais: kompiuteris su interneto ryšiu, mikrofonas, vaizdo kamera, garso kolonėlės arba ausinės.
  11. Atlyginti vaiko padarytą žalą Gimnazijai (pagal Civilinio kodekso 6.276 str.).

1. **Mokinys įsipareigoja:**
   1. Sistemingai ir stropiai mokytis pagal Vidurinio ugdymo programą, siekti ugdymosi pažangos ir įgyti išsilavinimą.
   2. Punktualiai ir reguliariai lankyti pamokas, klasės valandėles, dalykines konsultacijas (esant poreikiui). Neatvykus į pamokas, tą pačią dieną informuoti klasių kuratorių. Neatvykus į Gimnaziją arba nedalyvaujant pamokoje (ar jos dalyje) laiku atsiskaityti už praleistas pamokas.
   3. Nedalyvavimas pateisinamas dėl šių priežasčių: ligos ar apsilankymo pas gydytoją (ne daugiau nei 5 mokymosi dienos per mėnesį). Kitų svarbių asmeninių priežasčių (ne daugiau nei 2 mokymosi dienos per trimestrą).

Pateisinti privalo nepilnamečio mokinio tėvai (globėjai, rūpintojai) arba pats pilnametis mokinys. Gimnazijos kuratorius gali pateisinti pavienes pamokas, kuriose mokinys nedalyvavo dėl objektyvių priežasčių (iki 14 pamokų per trimestrą).

* 1. Pažeidus 3.2 ir 3.3 punktus, klasės kuratorius įspėja mokinį ir nepilnamečio mokinio tėvus (globėjus, rūpintojus) bei juos informuoja apie Gimnazijos lankomumo užtikrinimo tvarkos apraše nustatytus Gimnazijos veiksmus (Anykščių Jono Biliūno gimnazijos mokinių pamokų lankomumo apskaitos ir gimnazijos nelankymo prevencijos tvarkos aprašas).
  2. Apsirūpinti individualiomis mokymo priemonėmis (skaičiuotuvais, pratybų sąsiuviniais, rašymo priemonėmis, dailės ir technologijų pamokoms reikalingomis priemonėmis ir kt.). Vykstant ugdymo procesui nuotoliniu būdu sinchroninėse pamokose dalyvauti tik su įjungta vaizdo kamera.
  3. Laikytis Gimnazijos darbo tvarkos reikalavimų, vykdyti teisėtus Gimnazijos pedagogų, administracijos ir savivaldos institucijų įpareigojimus.
  4. Pagarbiai elgtis su bendraamžiais, vyresniaisiais bei kitais Gimnazijos bendruomenės nariais.
  5. Pageidautina pamokų ir pertraukų metu dėvėti uniforminį švarką ir segėti Gimnazijos ženklelį, o švenčių, renginių ir Gimnazijos reprezentacijos metu – privaloma. Apranga, šukuosena, makiažas, papuošalai, manikiūras turi būti kuklūs, netrikdyti aplinkinių.
  6. Virtualioje erdvėje neskleisti kitų asmenų privatumą pažeidžiančios informacijos. Pamokų metu naudotis mobiliojo ryšio priemonėmis tik mokytojui leidus, neįrašinėti kitų Gimnazijos bendruomenės narių pokalbių, nefilmuoti.
  7. Neturėti, nevartoti ir neplatinti narkotinių ir psichotropinių medžiagų, alkoholio, energinių gėrimų, elektroninių cigarečių, tabako gaminių.
  8. Pertraukų ir laisvu nuo pamokų metu būti Gimnazijoje arba jos teritorijoje. Savavališkai pasišalinus iš pamokų, nereikšti pretenzijų dėl saugumo ir atsakomybės.
  9. Kasdien sekti elektroniniame dienyne pateikiamą klasių kuratoriaus, mokytojų, specialistų, administracijos informaciją (pasiekimai, pagyrimai, pastabos, pranešimai ir kt.).
  10. Konsultuotis su psichologu dėl galimų psichologinių, asmenybės ir ugdymosi problemų, bendradarbiauti jas sprendžiant (esant reikalui).
  11. Tausoti Gimnazijos turtą, atlyginti jai padarytą žalą (pagal Civilinio kodekso 6.276 str. ).

1. **Sutarties įsigaliojimas, galiojimas, keitimas ir nutraukimas:**
   1. Sutartis sudaryta ……… metams, įsigalioja nuo jos pasirašymo dienos ir galioja iki Mokinys baigs Vidurinio ugdymo programą. Baigus programą, bus išduotas Brandos atestatas/Mokymosi pasiekimų pažymėjimas.
   2. Gimnazija gali siūlyti nutraukti sutartį tik dėl Švietimo įstatymo 29 str. 10 ir 11 dalyse nurodytų priežasčių.
   3. Sutartis laikoma nutraukta vienai iš šalių vienašališkai pareiškus apie jos nutraukimą arba šiurkščiai pažeidus sutarties sąlygas.
   4. Kai sutartis nutraukiama Gimnazijos iniciatyva, apie sutarties nutraukimą Mokinys ir Mokinio tėvai informuojami raštu.
2. **Ginčų sprendimas.**
   1. Ginčytini ugdymo proceso, Gimnazijos veiklos, sutarties pažeidimo klausimai sprendžiami Vaiko gerovės komisijoje, Direkciniame pasitarime, jei reikia, Gimnazijos taryboje. Atskirais atvejais - dalyvaujant rajono savivaldybės administracijos Švietimo skyriaus atstovams.
   2. Sutartis sudaryta dviem egzemplioriais (Gimnazijai ir Mokiniui (jo tėvams (globėjams, rūpintojams)), turinčiais vienodą juridinę galią.

Sutinku, kad mano sūnus/dukra (globotinis) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pasirašytų šią

(vardas, pavardė)

sutartį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvų (globėjų, rūpintojų) vardas ir pavardė, parašas)

**Sutarties šalių parašai:**

Gimnazijos direktorė **\_\_\_\_\_\_\_\_\_\_\_\_** Regina Drūsienė

(parašas)

Mokinys (-ė) **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

(parašas) (Mokinio vardas, pavardė)